På en ejendom mellem Tårs og Hjørring er en gylletank med en kapacitet på 1600 kubikmeter begyndt at lække. Nordjyllands Politi, Nordjyllands Beredskab og miljøvagter er på stedet for at håndtere lækket, så der ikke opstår unødig forurening. - Det siver heldigvis ikke så voldsomt ud, som vi havde frygtet, fortæller vagtchef ved Nordjyllands Politi, Thomas Ottesen. Gyllen kan, hvis den siver ud, resultere i forurening af både vandløb og eventuelt vandboringer. Derfor er man i gang med at finde en løsning på at få lappet tanken, så de enorme mængder af gylle ikke løber ud. Man er nu i gang med at flytte gyllen over i en anden tom gylletank, der var på ejendommen.

Opsummering:
Det tager 10 timer at tømme gylletanken. Arbejdet forventes færdigt i eftermiddag.